L'Ajuntament d'Alaquàs organitza un any més el Mercat Jove de l'Estudiant
02/02/2005 12:52:00

# L'Ajuntament d'Alaquàs organitza un any més el Mercat Jove de l'Estudiant

*   02/02/2005 12:52:00
*   [Imprimir](#)
*   Compartir
*    https://www.alaquas.org/documento.asp?id\_do=9405

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9405%2F1&title=Ajuntament%20d%27Alaqu%C3%A0s.%20Prensa.L%27Ajuntament%20d%27Alaqu%C3%A0s%20organitza%20un%20any%20m%C3%A9s%20el%20Mercat%20Jove%20de%20l%27Estudiant)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9405/1";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2005/2/9405/9405_Form_4.jpg)](https://www.alaquas.org/ficheros/documentos/2005/2/9405/9405_Form_10.jpg "<a href='https://www.alaquas.org/ficheros/documentos/2005/2/9405/9405_Form_10.jpg' target=_blank><i class='fa fa-external-link' aria-hidden='true'></i>.L'Ajuntament d'Alaquàs organitza un any més el Mercat Jove de l'Estudiant</a>")

*   Traducido automaticamente con [Apertium](http://www.apertium.org/): Actualmente no disponemos de la versión traducida de este documento, le presentamos una versión traducida automáticamente, si quiere ver los documentos en el idioma original haga click [aquí](\documento.asp?id_do=9405&idioma=1&autotraduce=0)

L'activitat tindrà lloc a l'Aula de Cultura els dies 9, 10 i 11 de març

Com cada any, l'Ajuntament d'Alaquàs ha organitzat una nova edició del Mercat Jove de l'Estudiant, activitat que té com a objectius oferir als joves d'Alaquàs i també als majors de 25 anys, atenció especialitzada i personalitzada sobre les alternatives d'estudis i de formació que existeixen per tal de preparar el seu futur professional. Enguany se celebrarà els dies 9, 10 i 11 de març a l'Aula de Cultura de l'Edifici l'Olivar d'Alaquàs, ubicat al Carrer Mare Oviedo, 5 d'Alaquàs i podrà ser visitat en horari de matí de 10 a 14 hores i de vesprada de 15 a 19 hores.

Al llarg de les tres jornades específiques, es podrà trobar informació i assessorament sobre l'àmbit educatiu, les proves d'accés, els itineraris formatius, els estudis universitaris i l'accés a la universitat entre d'altres temes.

El Mercat Jove de l'Estudiant està dirigit especialment a les i els joves d'entre 15 i 18 anys, tot i que també hi haurà apartats dedicats a les persones majors de 25 anys. Està dividit en diferents espais segons les àrees temàtiques. En l'àrea de la formació, les i els visitants poden trobar informació actualitzada sobre els estudis que hi ha a Alaquàs, a la Comunitat Valenciana i a la resta del país. A través de panells explicatius, les i els joves troben en aquesta àrea una àmplia informació sobre els cicles formatius, els nous batxillerats, els estudis universitaris i altres alternatives de formació com ara l'escola oficial d'idiomes, l'escola taller o els estudis artístics.

En aquest Mercat es pot trobar també informació sobre les formes d'accés als diferents cicles formatius o a la Universitat, així com també informació sobre matrícules, beques i convalidacions.

El Mercat disposa també d'una àrea temàtica sobre la incorporació i l'accés al món laboral de les i els estudiants. Hi haurà informació sobre els estudis que acutalment tenen més eixida laboral, així com també els cursos de formació ocupacional en què es poden matricular les i els joves.

Tota aquesta informació que ofereix el Mercat Jove de l'Estudiant pot ser consultada a través dels diferents panells explicatius, les carpetes d'autoconsulta o bé mitjançant els tres ordinadors de consulta que habilitarà l'Ajuntament d'Alaquàs. A més, les i els visitants podran demanar també ajuda a les i els informadors especialitzats en cadascuna de les àrees temàtiques, que guien les i els joves pel Mercat Jove de l'Estudiant.